Diari Oficial de la Generalitat Valenciana


Sumari del DOGV 7738, del 10-03-2016 (2016/1487)

Notificació de la sentència dictada en el judici verbal número 217/2010.
------------------------------------------------------------------------

### Dades del document

Número de DOGV
:   7738

Data del DOGV
:   10-03-2016

Secció del DOGV
:   IV. ADMINISTRACIÓ DE JUSTÍCIA

Número del document
:   2016/1487


Organisme emissor
:   Jutjat de Primera Instància Número 3 de Torrevieja

Tipus de document
:   Edicte

Notificació de la sentència dictada en el judici verbal número 217/2010. [2016/1487]  
Procediment: judici verbal 000217/2010.  
Matèria estadística: verbals de propietat horitzontal.  
Demandant: Comunitat de Propietaris Edifici Robleda, 12.  
Procurador: Federico Grau Gálvez.  
Advocat/ada: -  
Demandats: Neil John Hilton i Alison Janette Hilton.  
Procurador/a: -  
Advocat/ada: -  
En el judici a què es fa referència s'ha dictat notificació de sentència que té el text que, literalment, és com segueix:  
  
«Dispositiva  
Estime íntegrament la demanda interposada per la Comunitat de Propietaris Edifici Robleda, 12, representada pel procurador dels tribunals Federico Grau Gálvez i assistit del lletrat el senyor/senyora Pascual Esteban, contra Neil John Hilton i Alison Janette Hilton, ambdós en situació de rebel·lia processal, i condemne la part demandada a pagar quatre-cents vint-i-tres euros i vuit cèntims (423,08 ?), així com a l'abonament dels interessos legals de conformitat amb el fonament de dret quart, i costes.  
Notifiqueu aquesta sentència a les parts i feu-los saber que, en contra, s'hi pot interposar un recurs d'apel·lació per a l'Audiència Provincial d'Alacant, que es prepararà per escrit davant d'aquest jutjat en el termini de cinc dies, esmentant la resolució impugnada i la voluntat de recórrer amb la indicació dels pronunciaments que s'impugnen, i s'hi ha d'adjuntar, per a l'admissió, el justificant documental d'haver consignat la quantitat de 50 euros en el Banesto, en el compte de consignacions i dipòsits d'aquest jutjat, en el número corresponent a aquest procediment (DA 15a LOPJ, afegida per la LO 1/2009, de 3 de novembre).  
  
Aquesta és la meua sentència, que es portarà en original al llibre corresponent amb un testimoniatge literal en les actuacions, que pronuncie, mane i firme. Rafael Ruiz Giménez, magistrat jutge titular del Jutjat de Primera Instància número 3 de Torrevieja i partit.  
Publicació. Llegida i publicada va ser l'anterior sentència pel magistrat jutge que la va dictar mentre celebrava audiència pública el mateix dia de la data, de la qual cosa jo, el secretari judicial, en done fe.»  
  
Atés que es desconeix el domicili o la residència actuals de Neil John Hilton i Alison Janette Hilton, com a demandats, per la resolució dictada en el procediment a què es fa referència i de conformitat amb el que disposen els articles 156.4 i 164 de la Llei 1/2000, d'Enjudiciament Civil, jo, la secretària judicial, M.ª Amparo Marco Martínez-Arenas, he ordenat la publicació d'aquest edicte al tauler d'anuncis del jutjat per a portar a efecte la diligència de notificació de sentència.  
  
  
Torrevieja, 14 de març de 2014.- La secretària judicial: María Amparo Marco Martínez-Arenas.